H COSMOTE για τη διευκόλυνση της επικοινωνίας, της εργασίας και της ψυχαγωγίας δίνει δωρεάν 15 GB για όλους τους συνδρομητές κινητής COSMOTE για 30 ημέρες, δωρεάν χρόνος ομιλία ς, SMS και δεδομένα στους συνδρομητές COSMOTE σε Ιταλία και Ισπανία και COSMOTE TV, ελεύθερο για όλους μέσω YouTube το πρόγραμμα με ντοκιμαντέρ του COSMOTE HISTORY.

H COSMOTE ανακοίνωσε ότι στηρίζει τους πελάτες της - προσφορές για τη διευκόλυνση της επικοινωνίας, της εργασίας και της ψυχαγωγίας και δίνει:

Δωρεάν 15 GB για όλους τους συνδρομητές κινητής COSMOTE για 30 ημέρες

Δωρεάν χρόνος ομιλίας, SMS και δεδομένα στους συνδρομητές COSMOTE σε Ιταλία και Ισπανία

COSMOTE TV: Ελεύθερο για όλους μέσω YouTube το πρόγραμμα με ντοκιμαντέρ του COSMOTE HISTORY

Η COSMOTE συνιστά στους συνδρομητές της να χρησιμοποιούν τις εφαρμογές My COSMOTE & WHAT’S UP

Η COSMOTE, απαντώντας στις αυξημένες ανάγκες των πελατών της για συνδεσιμότητα και στηρίζοντας την πρωτοβουλία της Πολιτείας #DigitalSolidarityGR για τη διευκόλυνση της επικοινωνίας, της εργασίας και της ψυχαγωγίας από το σπίτι, προχωρά σε μία πρώτη σειρά ενεργειών. Οι ενέργειες αφορούν στην παροχή δωρεάν mobile data σε όλους τους συνδρομητές κινητής COSMOTE, δωρεάν χρόνο ομιλίας, SMS και δεδομένων στους συνδρομητές της σε Ιταλία και Ισπανία, αλλά και στη διάθεση δωρεάν τηλεοπτικού περιεχομένου για όλο το ελληνικό κοινό μέσω YouTube.

Στόχος των δράσεων της COSMOTE, είναι να περιοριστούν οι μετακινήσεις, να διευκολυνθούν οι συνδρομητές της που βρίσκονται αποκλεισμένοι στο εξωτερικό και να προσφέρει ποιοτική ψυχαγωγία στην οικογένεια και ειδικά στους νέους για όσο διάστημα «μένουμε σπίτι».

Αναλυτικά η ανακοίνωση της Cosmote:

Α. Προσφορά δωρεάν 15 GB για 30 ημέρες σε όλους τους πελάτες κινητής

Για τις αυξημένες ανάγκες των συνδρομητών της για επικοινωνία και Internet από το κινητό, η COSMOTE προσφέρει δωρεάν 15 GB για 30 ημέρες σε όλους τους πελάτες κινητής, συμβολαίου, καρτοσυμβολαίου και καρτοκινητής - ιδιώτες και επαγγελματίες. Οι ενδιαφερόμενοι μπορούν να ενεργοποιήσουν το δωρεάν πακέτο, από αύριο Τρίτη 17/3 έως και τις 31/3, μέσα από τις εφαρμογές My COSMOTE App και WHAT’S UP App.

B. Δωρεάν χρόνος ομιλίας, δεδομένα και SMS στους συνδρομητές σε Ιταλία και Ισπανία

Επίσης, για τους συνδρομητές της που βρίσκονται στην Ιταλία και την Ισπανία, η COSMOTE παρέχει 300 λεπτά ομιλίας από τις δύο χώρες προς Ελλάδα, 300 SMS και 1GB για δύο εβδομάδες.

Γ. COSMOTE TV: Ελεύθερο για όλους μέσω YouTube το πρόγραμμα με ντοκιμαντέρ του COSMOTE HISTORY

Η COSMOTE TV προσφέρει το πρόγραμμα με ντοκιμαντέρ και εκπομπές του COSMOTE HISTORY HD, ελεύθερα για όλους, μέσα από το επίσημο κανάλι της στο YouTube μέχρι και τις 30 Απριλίου. Με πρόγραμμα 24ωρης ροής και High Definition μετάδοση, το COSMOTE HISTORY μέσω YouTube θα προβάλλει επιλεγμένες σειρές ντοκιμαντέρ της COSMOTE TV και εκπομπές με εκπαιδευτικό περιεχόμενο για τα παιδιά και τους νέους.

Η COSMOTE συνιστά στους συνδρομητές της να χρησιμοποιούν τις εφαρμογές My COSMOTE & WHAT’S UP

Η COSMOTE συνιστά στους συνδρομητές της, ιδιώτες και επαγγελματίες, να κατεβάσουν και να χρησιμοποιούν τις ψηφιακές εφαρμογές My COSMOTE και WHAT’S UP προκειμένου να διαχειρίζονται όλες τις συνδέσεις τους σε σταθερή, κινητή και καρτοκινητή, μέσα από το κινητό ή το tablet τους, εύκολα και γρήγορα από το σπίτι. Με τον τρόπο αυτό θα μπορέσουν να μειώσουν και τις μετακινήσεις τους.

Μέσα από τις εφαρμογές My COSMOTE και WHAT’S UP, οι συνδρομητές μπορούν για όλα τα σταθερά & κινητά της οικογένειας ή της επιχείρησής τους:

να ελέγχουν το υπόλοιπο των συνδέσεών τους,

να ανανεώνουν τον χρόνο ομιλίας στα καρτοκινητά τους ή οποιοδήποτε άλλο καρτοκινητό

να αγοράζουν πακέτα ΜΒ, ομιλίας και SMS, να αλλάζουν πρόγραμμα, να ενεργοποιούν υπηρεσίες και

να πληρώνουν τους λογαριασμούς τους ή οποιουδήποτε άλλου συνδρομητή συμβολαίου της COSMOTE

Επιπλέον, μπορούν να ελέγχουν απομακρυσμένα τη χρήση του ρούτερ στο σπίτι ή την επιχείρησή τους.